Държавен вестник, бр. 68, 2010 г., стр. 69

БРОЙ  68	
Д Ъ Р Ж А В Е Н  В Е С Т Н И К 	
СТР.  69  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ЗДРАВЕОПАЗВАНЕТО
НАРЕДБА № 40 
от 26 август 2010 г.
за утвърждаване на медицински стандарт 
„Клинична токсикология“
Член единствен. (1) С тази наредба се ут­
върждава медицинският стандарт „Клинична 
токсикология“ съгласно приложението.
(2) Дейностите по клинична токсикология 
се осъществяват от лечебните заведения и 
медицинските специалисти при спазване на 
стандарта по ал. 1.
Допълнителна разпоредба
§ 1. По смисъла на тази наредба клиничен 
токсиколог е лекар с придобита специалност 
по клинична токсикология.
Заключителни разпоредби
§ 2. Указания по прилагането на тази наредба 
се дават от министъра на здравеопазването.
§ 3. Контролът по изпълнение на наредба­
та се осъществява от Изпълнителна агенция 
„Медицински одит“, регионалните центрове по 
здравеопазване и органите на управление на 
лечебните заведения.
§ 4. За нарушение или неизпълнение на 
задълженията по тази наредба виновните лица 
се наказват по реда на Закона за лечебните 
заведения и Закона за здравето.
§ 5. Наредбата се издава на основание чл. 6, 
ал. 1 от Закона за лечебните заведения.
Министър: А.-М. Борисова
Приложение към 
член единствен, ал. 1
МЕДИЦИНСКИ СТАНДАРТ
„КЛИНИЧНА ТОКСИКОЛОГИЯ“
I. Цели, дефиниция и обхват
1.1. Настоящият стандарт има за цел да га­
рантира оптимална и адекватна организация за 
осъществяване на дейностите в областта на кли­
ничната токсикология и да очертае алгоритмите 
на нозологичните единици за своевременно и 
съвременно обслужване на болни с екзогенни 
отравяния.
1.2. Клиничната токсикология е медицинска 
специалност, която се занимава с диагнозата и 
лечението на острите и хронични екзогенни от­
равяния. Клиничната токсикология е раздел от 
токсикологията, който изучава видовете екзогенни 
отрови и особеностите им, етиологията, патоге­
незата, клиничната характеристика на острите и 
хронични екзогенни отравяния, диагностичните 
прийоми и терапевтичните методи, възможността 
за прилагането им в практиката, разширяване 
възможностите на диференциално-диагностичното 
мислене в други области на клиничната медицина 
и разработване на методи за тяхната диагноза, 
лечение и профилактика.
1.3. Дейности по клинична токсикология се 
извършват:
1.3.1. в структури на лечебни заведения за 
болнична помощ, които отговарят на изисква­
нията за осъществяване на дейност по клинична 
токсикология от второ ниво на компетентност;
1.3.2. в структури (клиники/отделения) по 
клинична токсикология от трето ниво на компе­
тентност в лечебни заведения за болнична помощ;
1.3.3. в други лечебни заведения при спешни 
състояния и консултация с клиничен токсиколог 
при спазване изискванията на настоящия стандарт.
ІІ. Изисквания към структурите на лечебни заве­
дения за болнична помощ, в които се осъществяват 
дейности по клинична токсикология от второ ниво 
на компетентност
2.1. Дейности по клинична токсикология могат 
да се осъществяват от структури на лечебни за­
ведения за болнична помощ (структури от второ 
ниво на компетентност по клинична токсикология). 
2.2. Изисквания за осъществяване на дейности 
от второ ниво на компетентност по клинична 
токсикология:
2.2.1. Минимален обем дейност – лека и средно 
тежка степен на остри екзогенни интоксикации и 
токсоалергични състояния. 
2.2.2. Дейностите по клинична токсикология 
се осъществяват в структура на лечебно заведение 
за болнична помощ: 
 – при задължително наличие на клиничен 
токсиколог (или специалист по вътрешни болести 
или по анестезиология и интензивно лечение);
 – в условията на спешни състояния;
 – наличие на ЕКГ апарат;
 – в отделение/клиника за интензивно лечение; 
 – в детско отделение.
2.2.3. Лечебното заведение за болнична помощ 
трябва да разполага със:
 – клинична лаборатория от второ ниво на 
компетентност; 
 – микробиологична лаборатория;
 – рентгенов апарат за скопия и графия;
 – структура за хемодиализа.
ІІІ. Изисквания към структурите по клинична 
токсикология от трето ниво на компетентност 
в лечебните заведения за болнична помощ
3.1. Минимален обем дейност – всички видове 
екзогенни интоксикации и токсоалергични със­
тояния, вкл. налагащи интензивна диагностика 
и лечение.
3.2. Токсикологичен кабинет в лечебно заведение 
за болнична помощ – токсикологичният кабинет 
е част от структурата на лечебно заведение за 
болнична помощ, където се осъществява първият 
контакт на болния с остро или хронично отравяне 
с клиничен токсиколог. В кабинета се извършват:
 – животоспасяващи манипулации при нару­
шени жизнени функции (дишане, хемодинамика);
 – прилагане на животоспасяващи антидотни 
средства;